Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2011/021 NL/Zalco) /* COM/2012/0450 final */





PASKAIDROJUMA RAKSTS Eiropas Parlamenta, Padomes un Komisijas 2006. gada 17. maija Iestāžu nolīguma par budžeta disciplīnu un pareizu finanšu pārvaldību[1] 28. punktā ar elastīguma mehānisma starpniecību ļauts izmantot Eiropas Globalizācijas pielāgošanas fonda (EGF) līdzekļus ne vairāk kā EUR 500 miljonu apmērā gadā papildus finanšu shēmas attiecīgajām izdevumu kategorijām. Noteikumi par EGF ieguldījumu ir izklāstīti Eiropas Parlamenta un Padomes 2006. gada 20. decembra Regulā (EK) Nr. 1927/2006 par Eiropas Globalizācijas pielāgošanas fonda izveidi[2]. 2011. gada 28. decembrī Nīderlande iesniedza pieteikumu EGF/2011/021 NL/Zalco finansiāla ieguldījuma saņemšanai no EGF pēc tam, kad Nīderlandē uzņēmumā Zalco Aluminium Zeeland Company NV un divos piegādes uzņēmumos (ECL Services Netherlands bv un Start) tika atlaisti darbinieki. Pēc šā pieteikuma rūpīgas pārbaudes Komisija saskaņā ar Regulas (EK) Nr. 1927/2006 10. pantu ir secinājusi, ka regulā noteiktie finansiālā ieguldījuma saņemšanas nosacījumi ir izpildīti. PIETEIKUMA KOPSAVILKUMS UN ANALĪZE Pamatdati || EGF reģistrācijas nr. || EGF/2011/021 Dalībvalsts || Nīderlande 2. pants || a) apakšpunkts Galvenais uzņēmums || Zalco Aluminium Zeeland Company NV Piegādes un pakārtotās ražošanas uzņēmumi || 2 Pārskata periods || 01.12.2011. – 27.12.2011. Datums, kad sāk sniegt individualizētos pakalpojumus || 02.01.2012. Pieteikuma iesniegšanas datums || 28.12.2011. Atlaisto darbinieku skaits pārskata periodā || 616 Atlaisto darbinieku skaits pirms un pēc pārskata perioda || 0 Kopējais darbinieku atlaišanas gadījumu skaits || 616 Atlaisto darbinieku skaits, kuri varētu piedalīties pasākumos || 616 Izdevumi par individualizētajiem pakalpojumiem (EUR) || 2 185 145 Izdevumi par EGF[3] īstenošanu (EUR) || 113 329 Izdevumi par EGF īstenošanu (%) || 4,93 Kopējais budžets (EUR) || 2 298 474 EGF ieguldījums (65 %) (EUR) || 1 494 008 1. Pieteikums tika iesniegts Komisijai 2011. gada 28. decembrī, un papildu informācija par pieteikumu tika iesniegta 2012. gada 18. jūnijā. 2. Pieteikums atbilst Regulas (EK) Nr. 1927/2006 2. panta a) punktā noteiktajiem nosacījumiem par EGF izlietošanu, un tas tika iesniegts laikus, t. i., 10 nedēļu laikā, kā noteikts minētās regulas 5. pantā. Saikne starp atlaišanas gadījumiem un nozīmīgām strukturālām pārmaiņām pasaules tirdzniecības modeļos globalizācijas vai pasaules finanšu un ekonomikas krīzes ietekmē 3. Lai noteiktu kopsakarību starp atlaišanas gadījumiem un globālo finanšu un ekonomikas krīzi, Nīderlande apgalvoja, ka Eiropas alumīnija nozare cieta no pēkšņa pieprasījuma krituma (tas sasniedza 25,7 % no vidējā ES alumīnija patēriņa 2008.‑2009. gadā)[4]. 4. Nīderlande paskaidroja, ka Zalco Aluminium Zeeland Company NV ražošana bija atkarīga no būvniecības un transporta nozares, kas Eiropā 2010. gadā veidoja 63 % no alumīnija izstrādājumu galalietotāju galvenā tirgus[5]. Zalco Aluminium Zeeland Company NV izstrādājumi bija pārsvarā ražoti velmēšanas un presēšanas rūpniecībai. Gandrīz visa presēšanas sagatavju produkcija tika izmantota celtniecībā un transporta nozarē, jo īpaši automobiļu rūpniecībā. 5. Nīderlande apgalvoja, ka uzņēmums Zalco Aluminium Zeeland Company NV pēc neveiksmīgiem mēģinājumiem pārvarēt grūtības sakarā ar pieprasījuma kritumu minētajās divās vadošajās nozarēs, ko izraisīja globālā finanšu un ekonomikas krīze, 2011. gada beigās pasludināja savu bankrotu. 6. Ekonomikas atveseļošanas plānā[6] Komisija atzina, ka pieprasījums ES būvniecības nozarē bija samazinājies krīzes dēļ. Pieejamie dati[7] apliecina, ka būtisku lejupslīdi būvniecības nozarē, kas salīdzinājumā ar to pašu periodu iepriekšējos gados ES 27 valstīs kritās astoņos secīgos ceturkšņos (no 2009. gada pirmā ceturkšņa līdz 2010. gada ceturtajam ceturksnim), ir izraisījis galvenokārt privātpersonu investīciju samazinājums dzīvojamo ēku sektorā. 7. Komisija jau ir atzinusi, ka, ņemot vērā to, ka 60–80 % (atkarībā no dalībvalsts) no jaunajiem automobiļiem Eiropā tiek pirkti uz kredīta, finanšu krīze, kuras dēļ saruka ražošana, īpaši smagi skāra autorūpniecību. Saskaņā ar Eiropas Autoražotāju asociācijas (ACEA)[8] datiem pieprasījums pēc jauniem automobiļiem Eiropas Savienībā 2009. gadā bija par 5,8 % zemāks nekā 2008. gadā un par 13,4 % zemāks nekā 2007. gadā[9], kas bija gads pirms krīzes. Tādējādi ES sekoja tendencei, kas bija vērojama vispasaules līmenī, kur pieprasījums pēc jauniem automobiļiem 2009. gadā bija par 5,6 % zemāks nekā 2008. gadā[10]. Tā kā pieprasījums saruka, automobiļu ražotāji vēl krasāk samazināja savu ražošanas apjomu. Automobiļu ražošanas apjoms Eiropas Savienībā 2009. gadā samazinājās un bija par 17 % mazāks nekā 2008. gadā un par 23 % mazāks nekā 2007. gadā[11]. Šī lejupslīde turpinājās 2010. gadā. Saražoto automobiļu apjoms ES 2010. gada pirmajos trijos ceturkšņos bija par 14,6 % zemāks nekā tajā pašā laikposmā 2008. gadā[12]. 8. Apsvērumi saistībā ar iepriekš minētajiem gadījumiem[13], kuri attiecas uz autorūpniecības nozari un kuros darbinieku atlaišana bija tiešas krīzes sekas, paliek spēkā. 9. Nīderlande tāpat uzsvēra, ka, strauji sarūkot alumīnija ražošanai (samazinājums bija par 21 % no vidējā ES alumīnija ražošanas apjoma no 2008 līdz 2009. gadam), tika negatīvi ietekmēti uzņēmuma Zalco Aluminium Zeeland Company NV ieņēmumi. 10. Visbeidzot šai sakarā Nīderlandes iestādes piebilda, ka 2011. gada 13. decembrī Midelburgas tiesa pasludināja uzņēmuma Zalco Aluminium Zeeland Company NV maksātnespēju. Atlaišanas gadījumu skaita noteikšana un atbilstība 2. panta a) punkta kritērijiem 11. Nīderlande šo pieteikumu iesniedza saskaņā ar intervences kritēriju, kas paredzēts 2. panta a) punktā Regulā (EK) Nr. 1927/2006, kurā ir noteikti vismaz 500 atlaišanas gadījumi četru mēnešu laikā uzņēmumā, kas atrodas dalībvalstī, ieskaitot darbiniekus, ko atlaiž piegādes uzņēmumos vai pakārtotās ražošanas uzņēmumos. 12. Pieteikumā norādīti pavisam 616 atlaišanas gadījumu (478 — Zalco Aluminium Zeeland Company NV, 18 — tās piegādes uzņēmumā ECL Services Netherlands bv un 120 — Start) neilgajā atsauces periodā no 2011. gada 1. līdz 27. decembrim. Minētos atlaišanas gadījumus aplēsa šādi: uzņēmumam Zalco Aluminium Zeeland Company NV piemēroja Regulas (EK) Nr. 1927/2006 2. panta otrās daļas trešo ievilkumu, ECL Services Netherlands bv — pirmo ievilkumu un Start — otro ievilkumu. Paskaidrojums par minēto atlaišanas gadījumu neparedzamību 13. Nīderlandes iestādes apgalvoja, ka starptautiskais konteksts uzņēmumam Zalco Aluminium Zeeland Company NV nebija labvēlīgs un neparedzamā veidā ietekmēja tā ieņēmumus. 14. Uzņēmums Zalco Aluminium Zeeland Company NV jau bija neveiksmīgi mēģinājis mazināt globālās finanšu un ekonomikas krīzes ietekmi, savu ražošanas procesu pielāgojot pēdējos trijos gados, proti, 2009. gadā tika slēgtas 256 no 592 uzņēmuma rūpnieciskajām krāsnīm un 2011. gada pirmajā ceturksnī tika atkal atvērtas 192 krāsnis. 15. Uzņēmumu Zalco Aluminium Zeeland Company NV ietekmēja augošās energoizmaksas (īpaši no 2010. gada aprīļa līdz 2011. gada oktobrim). Uzņēmuma Zalco Aluminium Zeeland Company NV ražošanas izmaksas, no kurām 42 % bija energoizmaksas, vēl sadārdzināja arī Vācijas atomreaktoru slēgšana pēc kodolkatastrofas Japānā. Uzņēmuma Zalco Aluminium Zeeland Company NV maksātā cena par enerģiju (euro/Mwh) To uzņēmumu, kuros atlaida darbiniekus, un to darbinieku, kuriem paredzēta palīdzība, noteikšana 16. Pieteikums ir par 616 atlaišanas gadījumiem: 478 — uzņēmumā Zalco Aluminium Zeeland Company NV, 18 — tās piegādes uzņēmumā ECL Services Netherlands bv un 120 — Start. Gaidāms, ka visi atlaistie darbinieki piedalīsies pasākumos. 17. Darbinieku iedalījums. Kategorija || Skaits || Procenti Vīrieši || 593 || 96,27 Sievietes || 23 || 3,73 ES pilsoņi || 616 || 100,00 Personas, kas nav ES pilsoņi || 0 || 0,00 Vecumā no 15 līdz 24 gadiem || 25 || 4,06 Vecumā no 25 līdz 54 gadiem || 387 || 62,82 Vecumā no 55 līdz 64 gadiem || 115 || 18,67 Vecāki par 64 gadiem || 89 || 14,45 18. Starp darbiniekiem, kuriem paredzēta palīdzība, ir 27 darbinieki ar ilgstošām veselības problēmām vai īpašām vajadzībām. 19. Iedalījums pa profesionālajām kategorijām: Kategorija || Skaits || Procenti Pārvaldnieks || 13 || 2,11 Speciālisti || 32 || 5,19 Tehniskie darbinieki || 273 || 44,32 Kalpotāji || 8 || 1,30 Pakalpojumu un tirdzniecības darbinieki || 5 || 0,81 Iekārtu un mašīnu operatori un izstrādājumu montieri || 262 || 42,53 Vienkāršās profesijas || 23 || 3,73 20. Saskaņā ar Regulas (EK) Nr. 1927/2006 7. pantu Nīderlande ir apliecinājusi, ka tiek piemērota dzimumu līdztiesības un nediskriminācijas politika un ka to turpinās piemērot īstenošanas dažādajos posmos, un jo īpaši izmantojot EGF. Attiecīgās teritorijas, tās iestāžu un citu ieinteresēto personu raksturojums 21. Atlaišanas gadījumi notikuši NUTS II līmeņa reģiona Nīderlandes dienvidrietumu provinces Zēlandes teritorijās. Zēlande robežojas ar Nīderlandes provincēm — Dienvidholandi un Ziemeļbrabanti — un ar Beļģijas provincēm — Rietumflandriju, Austrumflandriju un Antverpeni. Zēlandē ir 381 730 iedzīvotāju (2011. gada 30. septembris). Zēlandi var uzskatīt par mazu darba tirgu; tai ir grūti piekļūt un mobilitāte ir ierobežota, jo tā atrodas Nīderlandes perifērijā, tā ir robežreģions, kurā lielas platības sedz ūdens, un Zēlande, kuru veido salas, ir salīdzinoši plaša. 22. Galvenās ieinteresētās personas ir nodarbinātības aģentūra (UWV Werkbedrijf), zināšanu struktūras (ROC Zeeland un Hogeschool Zeeland), lielo uzņēmumu darba devēju organizācija (BZW: Brabants Zeeuwse Werkgevers), mazo un vidējo uzņēmumu darba devēju organizācija (MKB Zeeland), arodbiedrības FNV Bondgenoten un CNV Vakmensen, Zeeuwse pašvaldību asociācija (Vereniging Zeeuwse Gemeente), apmācības fondu institūti (Opleidingsfondsen) un Zēlandes province (Provincie Zeeland). Atlaišanas gaidāmā ietekme uz nodarbinātību vietējā, reģionālajā vai valsts mērogā 23. Atlaistie darbinieki dzīvo salīdzinoši mazās pilsētās (apmēram līdz 50 000 tūkst. iedzīvotāju), tādēļ atlaišanas gadījumu ietekme uz vietas būs jūtama. 24. To ietekmē reģionālajā darba tirgū ievērojami palielināsies bezdarbs, jo vakanču skaits jau ir ierobežots un, gaidāms, samazināsies vēl vairāk. Ja salīdzina ar vakanču skaitu (2011. gada novembrī bija pavisam 7342 bezdarbnieku, bet Zēlandē vakanču — tikai 585), reģionā darbu meklē daudzi. 25. Sociālie partneri uzskata, ka uzņēmuma Zalco Aluminium Zeeland Company NV bankrota dēļ varētu tikt atlaisti arī darbinieki no iepriekšējā vai nākamā posma uzņēmumiem. Finansējuma saskaņotā individualizēto pakalpojumu pakete un tās paredzamo izmaksu sadalījums, tostarp tās papildināmība ar struktūrfondu finansētiem pasākumiem 26. Ierosināti šādi pasākumi, kas visi ir saistīti, veidojot saskaņotu individualizēto pakalpojumu paketi, kuras mērķis ir atkal integrēt darbiniekus darba tirgū. – Individuāla profesionālā orientācija (individuāla uzņemšana). Šī darbība sākās ar vispārēju sapulci par bankrotu; 2012. gada janvārī norisinājās 14 vispārēji darbsemināri, kuros varēja piedalīties visi atlaistie darbinieki, un to mērķis bija izveidot darbinieku individuālo izglītības un prasmju profilu un sertificēt darbinieku prasmes. Konsultācijas par izglītības vai apmācības pasākumiem ir daļa no individuālās profesionālās orientācijas, kuras mērķis ir mudināt darba meklētājus labāk kvalificēties darba tirgum. Šai pasākumā tiek arī apspriests, kādi citi mobilitātes centra (Mobiliteitscentrum) pasākumi ir pieejami un potenciāli izmantojami, piemēram, darbsemināri par tādiem tematiem kā pieteikšanās darbā, patstāvīgums un uzņēmējdarbība, mācības un darbs utt. Konsultācijas tiks dokumentētas uzņemšanas veidlapā pasākuma sākumā un pasākuma beigās — digitālā ziņojumā. Šādā veidā darba meklētāji un konsultācijas personāls saņems vērtīgu informāciju. – Profesionālā orientācija / novērtējumi. Šis pasākums ir domāts, lai, izmantojot procedūru iegūto prasmju atzīšanai (APL)[14], salīdzinātu atlaistā darbinieka zināšanas un prasmes ar darba tirgus vajadzībām. APL procedūras noslēgumā tiek sagatavots sertifikāts, kurš apliecina pieredzi un kurā norādītas personas zināšanas un spējas. Šeit par pamatu tiek ņemts valsts standarts, kas tiek izmantots vidējā un augstākajā profesionālajā izglītībā vai rūpniecības nozarē. Šis pasākums palīdzēs darbiniekiem atrast piemērotu darbu, izmantojot iegūtos sertifikātus. – Apmācība un pārkvalifikācija. Pēc profesionālās orientācijas un novērtējuma dienesti sagatavos ieteikumu par iespējamiem turpmākiem mācību pasākumiem. Šis ieteikums būs svarīgs darbinieka individuālā izaugsmes plāna izstrādē (IDP). IDP apmācības laikā darbiniekam var tikt ieteikts pievērst uzmanību jaunam darbam, kam var būt nepieciešama apmācība vai pārkvalifikācija. Lielākā daļa apmācības kursu ietver operatoru un priekšstrādnieka apmācību, kas noslēdzas ar vidējās profesionālās izglītības 3. līmeni, kurš rūpniecības nozarē ir augstākais pieejamais apmācības kurss. Pārkvalifikācijas pasākumi tiks pārsvarā piedāvāti kursu veidā, un tie var ilgt no vienas nedēļas līdz sešiem mēnešiem. Kursa noslēgumā visi dalībnieki saņem sertifikātu. – Nodarbinātības atsākšanas pakalpojumi. Šos pakalpojumus var izmantot gan individuāli, gan grupās. Tie ietver profila izveidošanu, atbalstu darba meklēšanā, tos pielāgos katra dalībnieka vajadzībām atbilstoši viņa kompetencēm un prasmēm, ņemot vērā arī aktuālās darba tirgus vajadzības. – Uzņēmējdarbības veicināšana. Galvenā doma ir izveidot atbalsta programmu, kuras mērķis ir palīdzēt atlaistajiem darbiniekiem kļūt par uzņēmējiem. Nīderlande uzskata, ka tam nepieciešams jauns skats uz uzņēmējdarbību, vajag ietvert tādus jautājumus kā pašreizējā ekonomikas krīze, klimata pārmaiņas, dabas resursu izmantošana, sociālā daudzveidība un uzņēmumu sociālā atbildība. Programma ir veidota kā uzņēmējdarbības darbību kopums, un tajā paredzēts, ka veiksmīgi sākt jauna uzņēmuma darbību palīdzēs ne tikai cilvēki, bet arī instrumenti. Kursā būs paredzēti nelieli iknedēļas uzdevumi. Katru nedēļu notiks divu stundu garas lekcijas un konsultācijas. Konsultants var būt uzņēmējs (vai tirdzniecības palātas darbinieks), kas pildīs mentora vai eksperta pienākumus un būs pieejams konsultācijām. – Veicināšanas pasākumi gados vecākiem darbiniekiem. Šie pasākumi palīdzēs darbiniekiem celt pašcieņu, pašvērtējumu un noderīguma sajūtu darba tirgū. Darbsemināru un apmācības laikā gados vecāku darbinieku konkrētām prasībām un profilam tiks piemeklēti praktiski privāto, vietējo, reģionālo un valsts iniciatīvu un izglītības iespēju piemēri. Minētie piemēri dalībniekiem sniegs praktisku informāciju un palīdzēs apzināties savu stipro pusi un grūtības aktuālajā darba tirgū. Darbinieki apgūs, kā, liekot lietā savu pieredzi, tikt galā ar jauniem uzdevumiem, piemēram, kā instruktori vai darbaudzinātāji, un atbilstoši rīkoties. Iespējams, tiks izveidota papildu programma, kurā instruktors vai konsultants īstenos darbinieka individuālu profesionālo orientāciju un sniegts konsultācijas, gatavojot darbinieku jaunajiem darba apstākļiem. 27. Izdevumi par EGF īstenošanu, kas ietverti pieteikumā saskaņā ar Regulas (EK) Nr. 1927/2006 3. pantu, attiecas uz pārvaldības un kontroles, kā arī uz informēšanas un reklāmas pasākumiem. 28. Šie Nīderlandes iestāžu prezentētie individualizētie pakalpojumi ir aktīvi darba tirgus pasākumi, kas ietverti Regulas (EK) Nr. 1927/2006 3. pantā minētajās piemērotajās darbībās. Saskaņā ar Nīderlandes iestāžu aplēsēm šo pakalpojumu kopējās izmaksas ir EUR 2 298 474, no kuriem individualizēto pakalpojumu izmaksas sasniedz EUR 2 185 145, un izdevumi par EGF īstenošanu ir EUR 113 329 (4,93 % no kopējās summas). Kopējais no EGF pieprasītais finansējums ir EUR 1 494 008 (65 % no kopējām izmaksām). Darbības || Aprēķinātais mērķa darbinieku skaits || Aprēķinātās izmaksas vienam darbiniekam, kam paredzēta palīdzība (EUR) || Kopējās izmaksas (EGF un valsts līdzfinansējums) (EUR) Individualizētie pakalpojumi (Regulas (EK) Nr. 1927/2006 3. panta pirmā daļa) Individuāla uzņemšana || 616 || 139[15] || 85 800 Profesionālā orientācija/novērtējumi || 150 || 2 153 || 322 950 Mācības un pārkvalifikācija || 250 || 4 108 || 1 027 000 Nodarbinātības atsākšanas pakalpojumi || 75 || 4 217 || 316 275 Uzņēmējdarbības veicināšana || 30 || 1 844 || 55 320 Veicināšanas pasākumi gados vecākiem darbiniekiem || 100 || 3 778 || 377 800 Starpsumma par individualizētajiem pakalpojumiem || || 2 185 145 Izdevumi par EGF īstenošanu (Regulas (EK) Nr. 1927/2006 3. panta trešā daļa) Sagatavošanas darbības || || 0 Vadība || || 28 332 Informācija un reklāma || || 28 332 Kontroles pasākumi || || 56 665 Starpsumma: izdevumi par EGF īstenošanu || || 113 329 Kopējās paredzamās izmaksas || || 2 298 474 EGF finansējums (65 % no kopējām izmaksām) || || 1 494 008 29. Nīderlande apliecina, ka iepriekš minētie pasākumi papildina darbības, kas tiek finansētas no struktūrfondiem, un tiks novērsta jebkāda finansējuma dublēšanās. Datums(-i), kad tika uzsākti vai kad plānots sākt individualizētos pakalpojumus atlaišanas skartajiem darbiniekiem 30. EGF līdzfinansējumam ierosinātos saskaņotās paketes individualizētos pakalpojumus atlaišanas skartajiem darbiniekiem Nīderlande sāka sniegt 2012. gada 2. janvārī. Tāpēc šajā datumā sākas periods, kurā ir attiecināma jebkura palīdzība, kuru varētu piešķirt no EGF. Procedūras apspriedēm ar sociālajiem partneriem 31. Iesniegto pieteikumu 2011. gada 15. decembrī apsprieda ar sociālajiem partneriem, kas minēti šā dokumenta 22. punktā. 32. Sociālie partneri piedalīsies arī Zalco mobilitātes centrā (Mobiliteitscentrum Zalco - MCZ), kas ir Zēlandes darba tirgū iesaistīto personu — darba ņēmēju organizāciju (FNV, CNV, Union), darba devēju organizāciju (Brabant Zeeland Employers Association un SMB), Zēlandes pašvaldības (pārstāv viena pašvaldība no katra reģiona), apmācības institūtu (reģionālie apmācības institūti un Zēlandes Koledža), Darba ņēmēju pabalstu institūta (the Institute for Employee Benefits Schemes) un Zēlandes provinces — kopīga ierosme. Zēlandes province uztur kontaktu vadības un oficiālā līmeni ar sociālajiem partneriem par MCZ organizāciju. 33. Nīderlandes iestādes apliecināja, ka ir ievērotas prasības, kas noteiktas valsts un ES tiesību aktos par kolektīvu atlaišanu. Informācija par darbībām, kas ir obligātas saskaņā ar valsts tiesību aktiem vai atbilst koplīgumiem 34. Attiecībā uz Regulas (EK) Nr. 1927/2006 6. pantā noteiktajiem kritērijiem Nīderlandes iestādes savā pieteikumā: · apstiprināja, ka EGF finansiālais ieguldījums neaizvieto pasākumus, par ko atbild uzņēmumi saskaņā ar valsts tiesību aktiem vai kolektīviem līgumiem; · pierādīja, ka ar darbībām atbalsta individuālus darbiniekus un tās neizmanto uzņēmumu vai nozaru pārstrukturēšanai; · apstiprināja, ka iepriekš minētās attiecināmās darbības netiek finansētas no citiem ES finanšu instrumentiem. Pārvaldības un kontroles sistēmas 35. Nīderlande paziņoja Komisijai, ka finansiālos ieguldījumus pārvaldīs un kontrolēs tās pašas iestādes, kas pārvalda un kontrolē ESF finansējumu. Nīderlande ir sagatavojusi shēmu, ko publicēja 2009. gada 15. jūlijā, ieskaitot galvenos nosacījumus no EGF regulas. Attiecībā uz Zalco pieteikumu tiks izstrādāts līgums starp Zēlandes provinci un SZW (Sociale Zaken en Werkgelegenheid) ministru, kas Zēlandes provincei uzliks saistības uzturēt skaidri organizētu un pārbaudāmus administratīvo uzskaiti. Uzskaites revīziju veiks ministrijas aģentūra (Agentschap SZW). Finansējums 36. Pamatojoties uz Nīderlandes pieteikumu, ierosinātais EGF ieguldījums saskaņotajā individualizēto pakalpojumu paketē (tostarp izdevumi par EGF īstenošanu) ir EUR 1 494 008, kas ir 65 % no kopējām izmaksām. Komisijas ierosinātais piešķīrums no fonda ir pamatots ar Nīderlandes iesniegto informāciju. 37. Ņemot vērā EGF ieguldījuma maksimālo apjomu, kas noteikts saskaņā ar Regulas (EK) Nr. 1927/2006 10. panta 1. punktu, kā arī iespējas pārdalīt apropriācijas, Komisija ierosina izmantot EGF līdzekļus visā iepriekš minētās summas apmērā, piešķirot līdzekļus atbilstoši finanšu shēmas 1.a pozīcijai. 38. Ņemot vērā ierosināto finansiālā ieguldījuma apjomu, vairāk nekā 25 % no EGF maksimālā gada apjoma būs pieejami piešķīrumiem pēdējos četros gada mēnešos, kā noteikts Regulas (EK) Nr. 1927/2006 12. panta 6. punktā. 39. Komisija, nākot klajā ar šo priekšlikumu par EGF izmantošanu, sāk vienkāršoto trīspusējo sarunu procedūru atbilstoši 2006. gada 17. maija Iestāžu nolīguma 28. punkta prasībām, lai nodrošinātu abu budžeta lēmējinstitūcijas iestāžu vienošanos par vajadzību izmantot EGF un par nepieciešamo summu. Komisija aicina pirmo no abām budžeta lēmējinstitūcijas iestādēm, kas atbilstīgā politiskā līmenī panāk vienošanos par EGF izmantošanas priekšlikuma projektu, informēt otru iestādi un Komisiju par tās nodomiem. Nesaskaņu gadījumā starp budžeta lēmējinstitūcijas abām iestādēm tiks sasaukta oficiāla trīspusēja sanāksme. 40. Komisija atsevišķi iesniedz līdzekļu pārvietojuma pieprasījumu, lai tos iekļautu 2012. gada budžeta īpašajās saistību apropriācijās, kā to paredz 2006. gada 17. maija Iestāžu nolīguma 28. punkts. Maksājumu apropriāciju avots 41. EGF budžeta pozīcijas apropriācijas tiks izmantotas, lai segtu šim pieteikumam nepieciešamo summu EUR 1 494 008 apmērā. Priekšlikums EIROPAS PARLAMENTA UN PADOMES LĒMUMS par Eiropas Globalizācijas pielāgošanas fonda izmantošanu saskaņā ar 28. punktu Eiropas Parlamenta, Padomes un Komisijas 2006. gada 17. maija Iestāžu nolīgumā par budžeta disciplīnu un pareizu finanšu pārvaldību (Nīderlandes pieteikums EGF/2011/021 NL/Zalco) EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Eiropas Parlamenta, Padomes un Komisijas 2006. gada 17. maija Iestāžu nolīgumu par budžeta disciplīnu un pareizu finanšu pārvaldību[16] un jo īpaši tā 28. punktu, ņemot vērā Eiropas Parlamenta un Padomes 2006. gada 20. decembra Regulu (EK) Nr. 1927/2006 par Eiropas Globalizācijas pielāgošanas fonda izveidi[17] un jo īpaši tās 12. panta 3. punktu, ņemot vērā Eiropas Komisijas priekšlikumu[18], tā kā: (1) Eiropas Globalizācijas pielāgošanas fonds (EGF) tika izveidots, lai sniegtu papildu atbalstu darbiniekiem, kuru atlaišana ir saistīta ar globalizācijas izraisītām lielām strukturālām izmaiņām pasaules tirdzniecības modeļos, un lai palīdzētu viņiem atkal iesaistīties darba tirgū. (2) Attiecībā uz pieteikumiem, kas iesniegti no 2009. gada 1. maija līdz 2011. gada 30. decembrim, EGF darbības joma ir paplašināta, iekļaujot tajā atbalstu darbiniekiem, kuru atlaišana ir tieši saistīta ar pasaules finanšu un ekonomikas krīzi. (3) Saskaņā ar 2006. gada 17. maija Iestāžu nolīgumu EGF var izmantot, nepārsniedzot maksimālo summu, kas ir 500 miljoni euro gadā. (4) Nīderlande 2011. gada 28. decembrī iesniedza pieteikumu par EGF līdzekļu izmantošanai saistībā ar atlaišanas gadījumiem uzņēmumā Zalco Aluminium Zeeland Company NV un divos piegādātāju uzņēmumos ECL Services Netherlands bv un Start un 2012. gada 18. jūnija iesniedza papildinformāciju. Šis pieteikums atbilst Regulas (EK) Nr. 1927/2006 10. panta prasībām par finansiālo ieguldījumu noteikšanu. Tādēļ Komisija ierosina izmantot līdzekļus EUR 1 494 008 apmērā. (5) Tādēļ EGF būtu jāizmanto, lai sniegtu finansiālu ieguldījumu saistībā ar Nīderlandes iesniegto pieteikumu, IR PIEŅĒMUŠI ŠO LĒMUMU. 1. pants Eiropas Savienības 2012. finanšu gada vispārējā budžetā izmanto Eiropas Globalizācijas pielāgošanas fondu (EGF), lai piešķirtu EUR 1 494 008 saistību un maksājumu apropriācijām. 2. pants Šo lēmumu publicē Eiropas Savienības Oficiālajā Vēstnesī. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] OV C 139, 14.6.2006., 1. lpp. [2] OV L 406, 30.12.2006., 1. lpp. [3] Saskaņā ar Regulas (EK) Nr. 1927/2006 3. panta trešo daļu. [4] Eurostat (PRODCOM un COMEXT dati) statistikas dati, kas citēti Eiropas Komisijas Uzņēmējdarbības un rūpniecības ģenerāldirektorāta 2011. gada 5. aprīļa galīgajā ziņojumā "Competitiveness of the EU Non-ferrous Metals Industries" - Framework Contract "Sector Competitiveness Studies". [5] Eiropas alumīnija apvienība (www.alueurope.eu). [6] Komisijas paziņojums Eiropadomei “Eiropas ekonomikas atveseļošanas plāns”, COM(2008) 800, galīgā redakcija, 26.11.2008. [7] Eurostat. Ziņu izlaidums, eiroindikatori. Būvniecības produkcijas izlaide. [8] http://www.acea.be. [9] ACEA - statistika "Jaunu transportlīdzekļu reģistrācija pēc ražotāja un transportlīdzekļa kategorijas (Paplašinātā Eiropa)", (2007‑2009). [10] ACEA - The automobile industry pocket guide (2010). [11] ACEA - Economic Report European Union (2010. gada marts). [12] ACEA - Economic Report European Union (2011. gada jūlijs). [13] EGF/2010/002 Cataluña Automoción, COM(2010)453, galīgā redakcija; EGF/2010/004 Wielkopolskie, COM(2010)616 galīgā redakcija; EGF/2010/031 GM Belgium COM(2011)212 galīgā redakcija; EGF/2011/003 Arnsberga un Diseldorfa COM(2011)447 galīgā redakcija; EGF/2011/005 PT/Norte-Centro Automotive COM(2011)664 galīgā redakcija. [14] http://www.kenniscentrumevc.nl/ [15] Dalībvalstu aplēstās faktiskās izmaksas par vienu darbinieku ir EUR 139,2857. Uzskatāmībai šis skaitlis tabulā ir noapaļots, nemainot kopējās pasākuma izmaksas, kuras aplēsusi dalībvalsts. [16] OV C 139, 14.6.2006., 1. lpp. [17] OV L 406, 30.12.2006., 1. lpp. [18] OV C […], […], […] lpp.